b'\n_START_ARTICLE_\nNuba: \xc4\x8disti ljudje\n_START_SECTION_\nVsebina\n_START_PARAGRAPH_\nVsebinsko je knjiga razdeljena na tri dele oziroma na tri razli\xc4\x8dna potovanja. Potovanja, ki so bila vsa izvedena okoli leta 1998, se omejujejo na Sudan, njih skupna to\xc4\x8dka pa so Nubske gore._NEWLINE_Prvo potovanje je samostojno potovanje s kolesom do Kartuma in po Nubskih gorah (podro\xc4\x8dje pod vladnim nadzorom). To potovanje je bilo nadzorovano s strani vojske, potekalo je s pridobljenim dovoljenjem za fotografiranje, zaznamovano pa je bilo tudi z delno ponarejenimi dovoljenji za obisk mest pod Nubskimi gorami._NEWLINE_Drugo potovanje, je bilo potovanje iz Kartuma in ogled\xc2\xa0\xc2\xbbtabori\xc5\xa1\xc4\x8da miru\xc2\xab. S Strani avtorja je bilo to ozna\xc4\x8deno kot koristno turisti\xc4\x8dno potovanje, potekalo pa je pod strogim nadzorom vojske. Pri tem potovanju se je Kri\xc5\xbenarju pridru\xc5\xbeila tudi partnerka Barbara._NEWLINE_Tretje potovanje opisuje ilegalni let v izolirane Nubske gore. To potovanje je potekalo pod uporni\xc5\xa1kim nadzorom. Kri\xc5\xbenar je tu nastopil kot organizator humanitarne pomo\xc4\x8di, ki so jo zbrali v Sloveniji po predhodnih dveh potovanjih._NEWLINE_O Nubah Kri\xc5\xbenar na lastni spletni strani zapi\xc5\xa1e: \xc2\xbbLjudi kot Nuba sem potem iskal po vsem svetu, a nikjer na\xc5\xa1el. Za\xc4\x8detku devedesetih let so pri\xc5\xa1la poro\xc4\x8dila o vojni, ki je zajela tudi Nubske gore. Potrebnih je bilo ve\xc4\x8d let priprav in zbiranja poguma, da sem se med zadnjo su\xc5\xa1no dobo opogumil in vrnil. Izku\xc5\xa1en v prej\xc5\xa1njih ilegalnih kolesarjenj po planetu (Tibet) sem vstopil v Sudan na severu v Wadi Halfi in sledil Nilu navzgor skozi staro pu\xc5\xa1\xc4\x8davsko Nubijo in ves \xc4\x8das iskal ostanke nubijske kulture, ki naj bi bila po nekaterih teorijah povezana z Nubami v Nubskih gorah. Vsako no\xc4\x8d sem spal pod drugo gostoljubno streho in kar se le da neposredno oku\xc5\xa1a vsebino ljudskih src in pameti. Velika ve\xc4\x8dina severnih Sudancev ni bila zadovoljna z trenutno vlado, arabski islamski fundamentalizem jim je tuj, to so verni, v duhovnost prej kot v materialno usmerjeni ljudje, ki jih zanima predvsem ljubezen. Svojih afri\xc5\xa1kih ju\xc5\xbenih bratov ne razumejo, zani\xc4\x8dujejo jih in se jih sramujejo in krive za vse slabo v Sudanu, saj se po njihovem prodajajo tujim interesom, ki v vsesplo\xc5\xa1nem kaosu ki ga namenoma manipulirajo sku\xc5\xa1ajo \xc4\x8dim ceneje prevzeti sudanska bogastva.\xc2\xab'